2024 m. gegužės 15 d.

**Kvietimas dalyvauti fotografijos konkurse „Smėlio ženklai“**

Druskininkų miesto muziejus kviečia Alytaus apskrities fotografus dalyvauti fotografijos konkurse „Smėlio ženklai“. Fotografijos konkursas „Smėlio ženklai“ yra viena iš sudedamųjų projekto „Smėlio ženklai – dzūkų krašto liudytojai“ dalių. Konkurso tikslas – paskatinti Alytaus apskrities profesionalius fotografus vizualiai kūrybiškai formuoti vietos identitetą pateiktos temos ribose, skatinti puoselėti kultūrinį tapatumą ir estetinį suvokimą.

**Konkurse gali dalyvauti Alytaus apskrities profesionalūs fotografijos menininkai.**

Nuotraukos turi atitikti konkurso temą „Smėlio ženklai“, kuri atspindėtų žemyninių smėlynų bei jų gyventojų išskirtinumą.

Vienas dalyvis gali pristatyti ne daugiau kaip 3 fotografijas kartu su užpildyta dalyvio anketa adresu Druskininkų miesto muziejus, M.K. Čiurlionio g. 59, Druskininkai iki 2024 m. rugpjūčio 15 d. (prašome atidžiai perskaityti konkurso nuostatus ir vykdyti konkurso reikalavimus, nes neatitinkančios reikalavimų fotografijos nebus priimamos).

Geriausios fotografijos autorius bus apdovanotas 300 Eur piniginiu prizu ir 1 nakvyne 2 asmenims Druskininkų Aqua viešbutyje su apsilankymu vandens parke. Dviejų nuotraukų laureačių autoriai gaus po 100 Eur piniginį prizą ir po 1 nakvynę 2 asmenims Druskininkų Aqua viešbutyje su apsilankymu vandens parke. Nuotraukos, kuri labiausiai patiks parodos lankytojams, autorių organizatorius pakvies eksponuoti personalinę fotografijų parodą Muziejaus galerijoje.

Konkurso apdovanojimų ceremonija ir parodos atidarymas vyks 2024 m. rugsėjo 6 d. Druskininkų miesto muziejaus galerijoje.

Konkurso nuostatai ir dalyvio anketa – <https://druskininkumuziejus.lt/>

Projektą „Smėlio ženklai – dzūkų krašto liudytojai“ finansuoja



DMM informacija